
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1323 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έκδοση Εντόκων Γραμματίων του Ελληνικού Δη¬ 
μοσίου διάρκειας 26 εβδομάδων στις 10/4/2018 
μέσω δημόσιας εγγραφής. 

2 Τροποποίηση της υπ' αριθμ. 481/66703/9.6.2016 
(ΦΕΚ 1994 Β71.7.2016) υπουργικής απόφασης 
του Αναπληρωτή Υπουργού Αγροτικής Ανάπτυ¬ 
ξης και Τροφίμων περί καθορισμού πλαισίου 
εφαρμογής της Δράσης 10.2.1, «Γενετικοί Πόροι 
στην κτηνοτροφία», όπως ισχύει, του Υπομέτρου 
10.2, Μέτρο 10, του Προγράμματος Αγροτικής 
Ανάπτυξης 2014-2020. 


ΑΠΟΦΑΣΕΙΣ 

Αριθμ. 500 _ (1) 

Έκδοση Εντόκων Γραμματίων του Ελληνικού Δη¬ 
μοσίου διάρκειας 26 εβδομάδων στις 10/4/2018 
μέσω δημόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/1990). 

2. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό και 
το εξωτερικό και άλλες διατάξεις» (ΦΕΚ 16 Α'/1994). 

3. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης πε¬ 
τρελαιοειδών προϊόντων και άλλες διατάξεις» (ΦΕΚ 128 
Α'/1992). 

4. Τις διατάξεις των άρθρων 5 έως και 12 του ν. 2198/ 
1994 «Αύξηση αποδοχών δημοσίων υπαλλήλων εν γένει, 
σύναψη δανείων υπό του Ελληνικού Δημοσίου και δημι¬ 
ουργία στηνΤράπεζατης Ελλάδος Συστήματος Παρακο¬ 
λούθησης Συναλλαγών επί τίτλων με λογιστική μορφή 
(άυλοι τίτλοι)» (ΦΕΚ 43 Α'/1994). 


5. Τις διατάξεις του άρθρου 4 του ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» 
(ΦΕΚ 81 Α/1982) και την Πράξη με αριθμό 76 του Υπουρ¬ 
γικού Συμβουλίου της 4ης Απριλίου 1996 για την αύξηση 
του ορίου κυκλοφορίας εντόκων γραμματίων του Ελλη¬ 
νικού Δημοσίου (ΦΕΚ 65 Α'/1996). 

6. Τις διατάξεις του ν. 4172/2013 «Φορολογία Εισοδή¬ 
ματος, επείγοντα μέτρα εφαρμογής του ν. 4046/2012, 
του ν. 4093/2012 και του ν. 4127/2013 και άλλες διατά¬ 
ξεις» (ΦΕΚ 167 Α72013), και ιδιαιτέρως των διατάξεων 
του άρθρου 37 σχετικά με τη φορολόγηση των τόκων 
από κρατικούς τίτλους, όπως ισχύει. 

7. Τις διατάξεις του ν.2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/1997, 974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ευρώ». 
(ΦΕΚ 207 Α72000). 

δ.Τιςδιατάξειςτων άρθρων 30,71,74,125 και 177 του 
ν. 4270/2014 (ΦΕΚ 143 Α72014) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

9. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλλες 
διατάξεις» (ΦΕΚ 151 Α71998), όπως τροποποιήθηκε με 
τον ν. 3965/2011 (ΦΕΚ 113 Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α71982). 

11. Την αριθμ. 2162/29-12-2014 απόφαση του Ανα¬ 
πληρωτή Υπουργού Οικονομικών «Έσοδα - δαπάνες 
σύναψης, έκδοσης, εξυπηρέτησης, τακτοποίησης, των 
δημοσίων δανείων, τίτλων, παραγώγων κ.τ.λ.», όπως 
ισχύει (ΦΕΚ 3690 Β72014). 

12. Την αριθμ. 1090/8-07-2014 απόφαση του Ανα¬ 
πληρωτή Υπουργού Οικονομικών «Κίνηση Τραπεζικών 
Λογαριασμών του Ελληνικού Δημοσίου που τηρούνται 
στην Τράπεζα της Ελλάδος από τον Ο.Δ.ΔΗ.Χ.», όπως 
ισχύει (ΦΕΚ 1865 Β72014). 

13. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 323/18.04.2018 


14. Τις διατάξειςτου άρθρου 27 του ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ287 Α72013). 

15. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ615 Β72001). 

16. Την αρ. 2136/22-12-2014 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 3493 Β72014). 

17. Την αρ. 1606/19-12-2017 κοινή απόφαση του Ανα¬ 
πληρωτή Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2018» (ΦΕΚ 4554 Β72017). 

18. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

19. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το π.δ. 142/2017 «Οργανισμός του Υπουργείου 
Οικονομικών» (ΦΕΚ 181 Α72017). 

21. Το π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α72015). 

22. Την αρ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168 
Β72015). 

23. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο "Πρόγραμμα Διαύγεια" και 
άλλες διατάξεις.» (ΦΕΚ 112 Α72010). 

24. Το με αρ. πρωτ. 702/30-3-2018 έγγραφο του 
Ο.Δ.ΔΗ.Χ. για την ανακοίνωση της δημοπρασίας εντόκων 
γραμματίων διάρκειας 26 εβδομάδων στις 4/4/2018 και 
της διάθεσής τους σε φυσικά πρόσωπα. 

25. Τα αποτελέσματα της δημοπρασίας εντόκων γραμ¬ 
ματίων της 4/4/2018, αποφασίζουμε: 

Τη διάθεση με Δη μόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 26 εβδομάδων, 
με ημερομηνία έκδοσης την 10/4/2018 και ημερομηνία 
λήξης την 5/10/2018. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσής τους με επιτόκιο σταθερό για όλη τη 
διάρκειά τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟ7360). 

Το επιτόκιο των παραπάνω τίτλων ορίζεται σε 1,07%, 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 4/4/2018. Απαλλάσσονται του φόρου εισοδήματος οι 
τόκοι των εντόκων γραμματίων του Ελληνικού Δημοσίου 
που αποκτούν φυσικά πρόσωπα. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 


κοινό, μόνο σε φυσικά πρόσωπα-κατοίκους της Ε.Ε., 
αφού εκδοθούν ξεχωριστοί κωδικοί αριθμοί (Ι5ΙΝ Β, 
ΟΡ0026286964). Η διάθεση θα γίνει με δημόσια εγγρα¬ 
φή μέσω τηςΤράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι απάτην Τράπεζα της Ελλάδος. 

Η διάθεση των εντόκων γραμματίων αρχίζει τηνΤρίτη 
3/4/2018 και ολοκληρώνεται την Πέμπτη 5/4/2018. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

•Το Α.Φ.Μ.τους, 

• Τ η χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο επι¬ 
θυμούν να εγγραφούν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 Ευρώ και με ανώτατο ποσό εγγραφής και διάθε¬ 
σης ανά επενδυτή έντοκα γραμμάτια ονομαστικής αξίας 
15.000 Ευρώ. Η κατανομή και οι εγγραφές θα γίνονται από 
το Σύστημα Αυλών Τίτλων (Σ.Α.Τ.) του Κεντρικού Αποθε- 
τηρίου Αξιών (Κ.Α.Α.) σε πολλαπλάσια των 1.000 Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων τηςΤράπεζας 
της Ελλάδος, κατά την συνήθη διαδικασία. 

Η εξόφληση των τίτλων θα γίνει στην ονομαστική τους 
αξία. 

Οι επενδυτές κάτοχοι των εντόκων γραμματίων με Ι5ΙΝ 
Β μπορούν σε περίπτωση πώλησης των τίτλων τους να 
απευθύνονται στις Τράπεζες και στους λοιπούς εξουσιο¬ 
δοτημένους φορείς, οι οποίοι θα αγοράζουν τους τίτλους 
και στη συνέχεια θα τους μεταφέρουν από το Ι5ΙΝ Β στο 
αρχικό Ι5ΙΝ της δημοπρασίας (ΟΚ0002174408). Εκεί οι 
τίτλοι θα είναι διαπραγματεύσιμοι. 

Για τη διάθεση των εντόκων γραμματίων στο επενδυ¬ 
τικό κοινό από τις Τ ράπεζες και τους λοιπούς εξουσιοδο¬ 
τημένους φορείς, θα δοθεί προμήθεια 0,15%. Επίσης θα 
δοθεί προμήθεια στο Σ.Α.Τ. του Κεντρικού Αποθετηρίου 
Αξιών 0,04%. 

Κατά τα λοιπά ισχύει η απόφαση μας 2/89260/0023/ 
29-12-2000 «Γενικοί όροι εντόκων γραμματίων του Ελ¬ 
ληνικού Δημοσίου» (ΦΕΚ615 Β/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του κρατικού προϋπολογισμού για 
το οικονομικό έτος 2018, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 




Τεύχος Β' 1323/18.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 448/52436 (2) 

Τροποποίηση της 481 /66703/9.6.2016 (ΦΕΚ1994 
Β'/1.7.2016) απόφασης του Αναπληρωτή Υπουρ¬ 
γού Αγροτικής Ανάπτυξης καιΤροφίμων περί κα¬ 
θορισμού πλαισίου εφαρμογήςτης Δράσης 10.2.1, 
«Γενετικοί Πόροι στην κτηνοτροφία», όπως ισχύει, 
του Υπομέτρου 10.2, Μέτρο 10, του Προγράμμα¬ 
τος Αγροτικής Ανάπτυξης 2014-2020. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Το π.δ. 97/2017(ΦΕΚ 138/Α715.9.2017): «Οργανισμός 
Υπουργείου Αγροτικής Ανάπτυξης και Τροφίμων». 

2. Τηναριθ. Υ92/29-11-2017 (Φ.Ε.Κ.4195/Β') απόφαση 
του Πρωθυπουργού «ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης καιΤροφίμων, 
Ιωάννη Τσιρώνη». 

3. Το νόμο 4314/2014 (ΦΕΚ 265/Α/23-12-2014) και ιδίως 
το άρθρο 69 για την διαχείριση, τον έλεγχο και την εφαρ¬ 
μογή αναπτυξιακών παρεμβάσεων για την προγραμματική 
περίοδο 2014-2020. 

4. Το νόμο 3508/2006 (ΦΕΚ 249 Α'), Άρθρο 3 «Ρυθμί¬ 
σεις θεμάτων του Υπουργείου Αγροτικής Ανάπτυξης και 
Τροφίμων». 

5. Τις αποφάσεις Υ1 και Υ2 (ΦΕΚ 2076/22-9-2015, τ.Β') 
σχετικά με τον καθορισμό σειράς των Υπουργείων και 
τη σύσταση θέσεων Αναπληρωτών Υπουργών και Υφυ¬ 
πουργών. 

6. Το π.δ. 73 (ΦΕΚ 116/23-9-2015, Α') σχετικά με τον 
διορισμό Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

7. Τον Καν. (Ε.Ε.) 1303/2013 του Ευρωπαϊκού Κοινο¬ 
βουλίου και του Συμβουλίου περί καθορισμού κοινών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό ΓεωργικόΤαμείο Αγροτικής Ανά¬ 
πτυξης και το Ευρωπαϊκό Ταμείο Θάλασσας και Αλιείας 
και περί καθορισμού γενικών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής και το Ευρωπαϊκό 
Ταμείο Θάλασσας και Αλιείας και για την κατάργηση του 
Καν. (ΕΚ) αριθ. 1083/2006. 

8. Τον Καν. (Ε.Ε.) 1305/2013 του Ευρωπαϊκού Κοινο¬ 
βουλίου και του Συμβουλίου (Ε 347) για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ) και την κατάργηση 
του κανονισμού (ΕΚ) αριθ. 1698/2005 του Συμβουλίου. 

9. Τον Καν. (Ε.Ε.) 1306/2013 Ευρωπαϊκού Κοινοβουλίου 
και του Συμβουλίου (Ε 347) σχετικά με τη χρηματοδό¬ 
τηση, τη διαχείριση και την παρακολούθηση της κοινής 
γεωργικής πολιτικής και την κατάργηση των κανονισμών 
(ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, 
(ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 
485/2008 του Συμβουλίου. 

10. Τον κατ'εξουσιοδότηση Καν. (ΕΕ) αριθ. 907/2014 
της Επιτροπής της 11 ης Μαρτίου 2014 για τη συμπλή¬ 


ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου, όσον αφορά 
τους οργανισμούς πληρωμών και άλλους οργανισμούς, 
τη δημοσιονομική διαχείριση, την εκκαθάριση λογα¬ 
ριασμών, τις εγγυήσεις και τη χρήση του ευρώ, όπως 
τροποποιημένος ισχύει. 

11. Τον κατ'εξουσιοδότηση Καν. (ΕΕ) αριθ. 807/2014 
της Επιτροπής της 11 ης Μαρτίου 2014 για τη συμπλή¬ 
ρωση του κανονισμού (ΕΕ) αριθ. 1305/2013 του Ευρω¬ 
παϊκού Κοινοβουλίου και του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Αγροτικής Ανάπτυξης (ΕΓΤΑΑ) και για τη θέσπιση 
μεταβατικών διατάξεων. 

12. Τον εκτελεστικό Καν. (ΕΕ) αριθ. 808/2014 της Επι¬ 
τροπής της 17ης Ιουλίου 2014 σχετικά με τη θέσπιση κα¬ 
νόνων εφαρμογής του κανονισμού (ΕΕ) αριθ. 1305/2013 
του Ευρωπαϊκού Κοινοβουλίου και του Συμβουλίου για 
τη στήριξη της αγροτικής ανάπτυξης από το Ευρωπαϊκό 
ΓεωργικόΤαμείο Αγροτικής Ανάπτυξης (ΕΓΤΑΑ). 

13. Τον εκτελεστικό Καν. (ΕΕ) αριθ. 809/2014 της Επι¬ 
τροπής της 17ης Ιουλίου 2014 για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση. 

14. Τον Καν. (ΕΚ) 1857/2006 της Επιτροπής «σχετικά με 
την εφαρμογή των άρθρων 87 και 88 της συνθήκης στις 
κρατικές ενισχύσεις προς μικρές και μεσαίες επιχειρήσεις 
που δραστηριοποιούνται στον τομέα της παραγωγής 
γεωργικών προϊόντων και για την τροποποίηση του Καν. 
(ΕΚ) αριθ. 70/2001» και ειδικότερα τις παραγράφους 1 α 
και 1 β του άρθρου 16 όπως έχει τροποποιηθεί και ισχύει. 

15. Τον Καν. (ΕΚ) 1782/2003 του Συμβουλίου και ειδι¬ 
κότερα τα άρθρα 4 και 5 και τα παραρτήματα III και IV, 
όπως τροποποιημένος ισχύει. 

16. Τον Εκτελεστικό Καν. (ΕΕ) αριθ. 908/2014 της Επι- 
τροπήςτηςόης Αυγούστου 2014γιατη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τους κανόνες σχετικά με τους ελέγχους, 
τις εγγυήσεις και τη διαφάνεια. 

17. Τον κατ'εξουσιοδότηση Καν. (ΕΕ) αριθ. 640/2014 
της Επιτροπής της 11 ης Μαρτίου 2014 για τη συμπλήρω¬ 
ση του κανονισμού (ΕΕ) αριθ. 1306/2013 του Ευρωπαϊκού 
Κοινοβουλίου και του Συμβουλίου όσον αφορά το ολο¬ 
κληρωμένο σύστημα διαχείρισης και ελέγχου και τους 
όρους απόρριψης ή ανάκτησης πληρωμών καθώς και 
τις διοικητικές κυρώσεις που εφαρμόζονται στις άμεσες 
ενισχύσεις, τη στήριξη της αγροτικής ανάπτυξης και την 
πολλαπλή συμμόρφωση. 

18. Την απόφαση της Ευρωπαϊκής Επιτροπής (1(2015) 
9170/11-12-2015 για την έγκριση του προγράμματος 
«Αγροτικής Ανάπτυξης της Ελλάδας για την περίοδο προ¬ 
γραμματισμού 2014-2020», όπως αυτή ισχύει κάθε φορά. 

19. Την υπ'αριθ. 1065/19-4-2016 απόφαση του Υπουρ¬ 
γού Αγροτικής Ανάπτυξης και Τροφίμων για τη Θέσπιση 
διαδικασιών του Συστήματος Διαχείρισης και Ελέγχου 
του Προγράμματος «Αγροτική Ανάπτυξη της Ελλάδας 
2014-2020» (ΦΕΚ Β' 1273/2016). 

20. Την υπ'αριθ. 1063/19-4-2016 απόφαση του Υπουρ¬ 
γού Αγροτικής Ανάπτυξης και Τροφίμων «Εκχώρηση αρ¬ 
μοδιοτήτων της Ειδικής Υπηρεσίας Διαχείρισης του Προ¬ 
γράμματος Αγροτικής Ανάπτυξης 2014-2020 (ΕΥΔ ΠΑΑ) 
στη Διεύθυνση Διαχείρισης Ζωικών Γενετικών Πόρων και 
Συστημάτων Εκτροφής Ζώων του Υπουργείου Αγροτικής 
Ανάπτυξης και Τροφίμων, ως Ενδιάμεσου Φορέα Διαχεί¬ 
ρισης (ΕΦΔ) Πράξεων ΠΑΑ» (ΦΕΚ ΒΊ295/2016). 

21. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

22. Την εισήγηση της Δ/νσης Ζωικών Γενετικών Πόρων 
και Κτηνοτροφικών Εγκαταστάσεων, αποφασίζει: 


Άρθρο 1 

Τροποποιείται η αριθ. 481/66703/9.6.2016, όπως 
ισχύει, (ΦΕΚ 1994 Β'/1.7.2016) υπουργική απόφαση του 
Αναπληρωτή Υπουργού Αγροτικής Ανάπτυξης καιΤροφί- 
μων περί Καθορισμού πλαισίου εφαρμογήςτης Δράσης 
10.2.1, «Γενετικοί Πόροι στην κτηνοτροφία», του Υπο- 
μέτρου 10.2, Μέτρο 10, του Προγράμματος Αγροτικής 
Ανάπτυξης 2014-2020 ως ακολούθως: 

Άρθρο 2 

I. Η τρίτη παράγραφος του άρθρου 3 της αριθμ. 481/ 
66703/9.6.2016 ΥΑ, αντικαθίσταται ως εξής: 

Ενδιάμεσος Φορέας Διαχείρισης για την εφαρμογή, την 
εποπτεία και συνολική αξιολόγηση της Δράσης ορίζεται 
η Δ/νση Ζωικών Γενετικών Πόρων και Κτηνοτροφικών 
Εγκαταστάσεων του Υπουργείου Αγροτικής Ανάπτυξης 
και Τροφίμων. 


II. Ο Πίνακας 1 «Δαπάνες του κατάλληλου προσωπικού» του άρθρου 7 «Καθορισμός επιλέξιμων δαπανών», αντι¬ 


καθίσταται ως εξής: 

Πίνακας 1. Δαπάνες του κατάλληλου προσωπικού 


ΚΑΤΗΓΟΡΙΑ ΠΡΟΣΩΠΙΚΟΥ 

ΕΙΔΙΚΟΤΗΤΕΣ 

ΕΠΙΛΕΞΙΜΕΣ 

ΔΑΠΑΝΕΣ 

Μόνιμο προσωπικό του δικαιού¬ 
χου της παρ. 1, του άρθρου 5 της 
παρούσας που απασχολείται για τις 
ανάγκες υλοποίησης της Δράσης 

Γεωτεχνικοί 

Οδοιπορικά 

Μη μόνιμο προσωπικό που απασχο¬ 
λείται αποκλειστικά για την υλοποί- 
ηση της Δράσης από τον δικαιούχο 
στο πλαίσιο της ισχύουσας εργατι¬ 
κής νομοθεσίας 

Γεωπόνοι Ζωικής Παραγωγής 

ή Γεωπόνος με πενταετή εμπειρία στη Ζωική Παραγωγή 

Μισθοδοσία 
και οδοιπορικά 

Τεχνολόγοι Ζωικής Παραγωγής 

Τεχνικό προσωπικό για την συλλογή και τήρηση 
στοιχείων γενεαλογίας των ζώων (ελεγκτές γενεαλογίας). 

Πτυχιούχοι Εφαρμοσμένης Πληροφορικής Α.Ε.Γ 
Πληροφορικής Α.Ε.Ι μόνον για Αναγνωρισμένους 
φορείς αναπαραγωγής καθαρών φυλών 

Μισθοδοσία 

Χειριστές Η/Υ 

Διοικητικοί-Οικονομικοί 

III. Ο πίνακας 2 «Δαπάνες εφοδίων, υλικών οργάνων και διαδικασιών υλοποίησης» του άρθρου 7, αντικαθίσταται 
ως ακολούθως: 


ΔΑΠΑΝΕΣ ΕΦΟΔΙΩΝ, ΥΛΙΚΩΝ, ΟΡΓΑΝΩΝ ΚΑΙ ΔΙΑΔΙΚΑΣΙΩΝ ΥΛΟΠΟΙΗΣΗΣ 

Α/Α 

ΚΑΤΗΓΟΡΙΑΔΑΠΑΝΗΣ 

ΕΠΙΛΕΞΙΜΕΣ ΔΑΠΑΝΕΣ 

1 

Ηλεκτρονικός εξοπλι¬ 
σμός 

Η/Υ, εξοπλισμός δικτύου, εκτυπωτής, ηλεκτρονικά καταγραφικά χειρός (Γΐθπά 
ΐθητιίηθίε) και λογισμικά περιβάλλοντος εργασίας αυτών, για Η/Υ, εξωτερικός 
σκληρός δίσκος 

2 

Υλικά εκτύπωσης 

Εκτυπωτικό χαρτί, μελάνι-ΐοηθΓ εκτυπωτών 

3 

Λογισμικά προγράμματα 
για την καταχώρηση, 
επεξεργασία στοιχείων 
και τήρηση γενεαλογι¬ 
κών βιβλίων 

Δαπάνες προμήθειας, αναβάθμισης και / ή χρήσης λογισμικών προγραμμά¬ 
των Η/Υ για την τήρηση γενεαλογικών βιβλίων και έκδοση γενεαλογικών 
πιστοποιητικών. Σε περίπτωση που σε μια φυλή ζωικού πληθυσμού υπάρχει 
αναγνωρισμένος φορέας αναπαραγωγής η εν λόγω δαπάνη είναι επιλέξιμη 
μόνον για τον φορέα αυτόν, ο οποίος είναι υποχρεωμένος να εγκαταστήσει 
και να προσφέρει τεχνική στήριξη για τα σχετικά λογισμικά προγράμματα: 
α) στους υπόλοιπους δικαιούχους, που δραστηριοποιούνται στη φυλή 
ζωικού πληθυσμού για την οποία είναι αναγνωρισμένος 

Τα αρμόδια Κέντρα Ζωικών Γενετικών Πόρων, και τα αρμόδια τμήματα της 
Κεντρικής Υπηρεσίας έχουν πρόσβαση στα λογισμικά προγράμματα όλων 
των δικαιούχων. 

4 

Όργανα σωματομετρή- 
σεων 

Ράβδοι σωματομέτρησης, ζυγοί μέτρησης σωματικού βάρους μόσχων, 
αιγοπροβάτων και ιπποειδών, χοίρων και όργανα εκτίμησης σωματομετρι- 
κών παραμέτρων με υπερήχους για τα χοιρινά 

5 

Δαπάνες ανάλυσης ΩΝΑ 

Δαπάνες ανάλυσης για τον έλεγχο πατρότητας των ιπποειδών και τον 
δειγματοληπτικό έλεγχο για την επαλήθευση στοιχείων γενεαλογίας σε 
αιγοπρόβατα και βοοειδή. 

6 

Δαπάνες εφοδίων 

Αγορά ενωτίων για τη σήμανση νεογέννητων αμνοεριφίων και αγορά 
εργαλείων δερματοστιξίας και εφαρμογής ενωτίων. Ηλεκτρονικά μέσα 
σήμανσης (ενώτια - στομαχικοί βόλοι) για όσα ζώα έχουν γονοτυπηθεί. Πο¬ 
διές ανιχνευτών κριών και τράγων, σφουγγαράκια συγχρονισμού οίστρου. 

Για τον αποτελεσματικότερο έλεγχο της γενεαλογίας μέσω συντονισμού της 
αναπαραγωγής και της ταυτοποίησης των ζώων. 

7 

Δαπάνες ηλεκτρονικής 
ανίχνευσης 

Προμήθεια μηχανημάτων για την ταυτοποίηση ανίχνευσης - ανάγνωσης 
ηλεκτρονικών μέσων σήμανσης. 


ΐν.Το άρθρο 8 «Καθορισμός κριτηρίων για την υλοποίηση 
των επιλέξιμων Δαπανών» τροποποιείται ως ακολούθως: 

1 .Το δεύτερο εδάφιο της παραγράφου α του άρθρου 
8, αντικαθίσταται ως εξής: 

«Ειδικότερα τα οδοιπορικά θα αποδίδονται ως ακο¬ 
λούθως: 

Α. Ημέρες μετακίνησης εκτός έδρας 

Στο πλαίσιο εφαρμογής της παρούσας και λόγω της 
ιδιαιτερότητας του προγράμματος, δεν υπάρχει περι¬ 
ορισμός στον αριθμό των δικαιούμενων ημερών μετα¬ 
κίνησης. Τόσο για τις μετακινήσεις με ιδιωτικής χρήσης 
μεταφορικό μέσο, όσο και για τις μετακινήσεις με συνήθη 
μεταφορικά μέσα ή συνδυασμό αυτών, δεν υπάρχει πε¬ 
ριορισμός ή όριο των χιλιομέτρων μηνιαίως 

Β. Εντολές μετακίνησης 

Οι μετακινήσεις του προσωπικού που απασχολείται 
στα πλαίσια του υλοποιούμενου προγράμματος ελέγ¬ 
χονται και εγκρίνονται από τον νόμιμο εκπρόσωπο του 
δικαιούχου πριν την ημερομηνία μετακίνησης. 

Ειδικότερα, πριν την ημερομηνία αναχώρησης του 
μετακινούμενου συμπληρώνεται έντυπο εντολής μετα¬ 
κίνησης, το οποίο περιλαμβάνει τα εξής στοιχεία: 


α. ονοματεπώνυμο και ιδιότητα του μετακινούμενου 
β. ημερομηνία αναχώρησης και επιστροφής 
γ. αριθμό ημερών και διανυκτερεύσεων 
δ. πλήρη και σαφή αιτιολογία της μετακίνησης 
ε. τον τόπο και το μέσο της μετακίνησης 
στ. οι εντολές μετακίνησης είναι ατομικές και δύνα- 
ται να είναι και εβδομαδιαίες. Για τις μετακινήσεις που 
πραγματοποιούνται στα πλαίσια συμμετοχής σε εκθέσεις 
εσωτερικού ή εξωτερικού, οι εντολές μετακίνησης επι¬ 
τρέπεται να είναι και ομαδικές. 

Γ. Μετακινήσεις προσωπικού στα πλαίσια των παρα¬ 
γράφων 1 και 2 του άρθρου 5 της αριθμ. 481/66703/ 
09-06-2016 ΥΑ (συλλογή - τήρηση στοιχείων γενεαλογίας 
των ζώων και ατομικός έλεγχος ποιοτικής και ποσοτικής 
απόδοσης των ζώων). 

Για τις εν λόγω μετακινήσεις οι μετακινούμενοι δύ- 
νανται να χρησιμοποιούν είτε ιδιωτικής χρήσης μετα¬ 
φορικά μέσα, είτε τα συνήθη μέσα μεταφοράς (τρένο, 
λεωφορείο, αεροπλάνο, πλοίο), είτε συνδυασμό αυτών. 

Στην περίπτωση μετακίνησης με ιδιωτικής χρήσης με¬ 
ταφορικό μέσο καταβάλλεται η δαπάνη χιλιομετρικής 

αποζημίωσης, η δαπάνη διοδίων και ο τυχόν ναύλος 
του οχήματος όταν απαιτείται επιπλέον μετακίνηση με 
θαλάσσιο μέσο μαζικής μεταφοράς. 

Στην περίπτωση μετακίνησης με συνήθη μεταφορικά 
μέσα καταβάλλεται το αντίτιμο του εισιτηρίου οικονο¬ 
μικής θέσης. 

Το ύψος της χιλιομετρικής αποζημίωσης για μετακί¬ 
νηση με αυτοκίνητο ανέρχεται στα 0,15 € το χιλιόμετρο. 

Ημερήσια αποζημίωση καταβάλλεται στους μετα¬ 
κινούμενους μόνο όταν απαιτείται διανυκτέρευση και 
ειδικότερα: 

α.Όταν η απόσταση απάτην έδρα του μετακινούμενου 
είναι μεγαλύτερη από εκατόν εξήντα (160) χιλιόμετρα, 
εφόσον κινείται με ιδιόκτητο ή υπηρεσιακό αυτοκίνητο 
και μεγαλύτερη από εκατόν είκοσι (120) χιλιόμετρα, όταν 
κινείται με συγκοινωνιακό μέσο. Για μετακινήσεις από 
την ηπειρωτική στη νησιωτική Χώρα και αντίστροφα 
σε απόσταση μεγαλύτερη από είκοσι (20) ναυτικά μίλια. 
Σε περίπτωση που η μετακίνηση πραγματοποιείται και 
στην ηπειρωτική και στη νησιωτική Χώρα, η συνολική 
απόσταση από την έδρα του μετακινούμενου μέχρι τον 
τόπο προορισμού υπολογίζεται σε χιλιόμετρα. 

β. Όταν υπάρχει αντικειμενική αδυναμία επιστροφής του 
μετακινούμενου στην έδρα του, ανεξάρτητα από τις προϋπο¬ 
θέσεις της προηγούμενης περίπτωσης, η οποία βεβαιώνεται 
από την οικεία αστυνομική, λιμενική ή αερολιμενική Αρχή. 
Σε περίπτωση που δεν προσκομισθεί η βεβαίωση αυτή, η 
σχετική δαπάνη δεν νομιμοποιείται και απορρίπτεται. 

Στην περίπτωση αυτή η ημερήσια αποζημίωση ανέρ¬ 
χεται στο ποσό των τριάντα (30) ευρώ και καταβάλλεται 
μόνο για τον αριθμό των ημερών που ο μετακινούμενος 
αναγκάζεται να διανυκτερεύσει. 

Αντίστοιχα, το ποσό των εξόδων διανυκτέρευσης που 
αναγνωρίζεται ορίζεται μέχρι εξήντα (60) ευρώ ανά δι- 
ανυκτέρευση. 

Το ανωτέρω ποσό προσαυξάνεται κατά είκοσι τοις εκα¬ 
τό (20%) για διαμονή εντός των ορίων των δήμων Αθη¬ 
νών και Θεσσαλονίκης λόγω του υψηλότερου κόστους 
διαμονής που παρατηρείται στις πόλεις αυτές. 

Σε περίπτωση διανυκτέρευσης σε κατάλυμα κόστους 
υψηλότερου του οριζόμενου, η δαπάνη αναγνωρίζεται 
μέχρι του οριζομένου ποσού. 

Δ. Συμμετοχή σε εκθέσεις ζωοτεχνικές εσωτερικού - 
εξωτερικού. 

Για τις εν λόγω μετακινήσεις οι μετακινούμενοι (συνο¬ 
δό άτομα και άτομα για την τήρηση του ενημερωτικού 
περιπτέρου) δύνανται να χρησιμοποιούν είτε ιδιωτικής 
χρήσης μεταφορικά μέσα, είτε τα συνήθη μέσα μετα¬ 
φοράς (τρένο, λεωφορείο, αεροπλάνο, πλοίο), είτε συν¬ 
δυασμό αυτών. 

Στην περίπτωση μετακίνησης με ιδιωτικής χρήσης με¬ 
ταφορικό μέσο καταβάλλεται η δαπάνη χιλιομετρικής 
αποζημίωσης (0,15 €/χλμ), η δαπάνη διοδίων και ο τυχόν 
ναύλος του οχήματος όταν απαιτείται επιπλέον μετακί¬ 
νηση με θαλάσσιο μέσο μαζικής μεταφοράς. 

Στην περίπτωση μετακίνησης με συνήθη μεταφορικά 
μέσα καταβάλλεται το αντίτιμο του εισιτηρίου οικονο¬ 
μικής θέσης. 

Για τη συμμετοχή σε εκθέσεις εσωτερικού, το ποσό 
των εξόδων διανυκτέρευσης που αναγνωρίζεται ορίζεται 
μέχρι εξήντα (60) ευρώ ανά διανυκτέρευση. 


Το ανωτέρω ποσό προσαυξάνεται κατά είκοσι τοις εκα¬ 
τό (20%) για διαμονή εντός των ορίων των δήμων Αθη¬ 
νών και Θεσσαλονίκης λόγω του υψηλότερου κόστους 
διαμονής που παρατηρείται στις πόλεις αυτές. 

Για τη συμμετοχή σε εκθέσεις εξωτερικού, το ποσό 
των εξόδων διανυκτέρευσης που αναγνωρίζεται ορίζεται 
μέχρι εκατόν εξήντα (160) Ευρώ ανά διανυκτέρευση. 

Σε περίπτωση διανυκτέρευσης σε κατάλυμα κόστους 
υψηλότερου του οριζόμενου, η δαπάνη αναγνωρίζεται 
μέχρι του οριζομένου ποσού. 

Δεν καταβάλλεται καμία ημερήσια αποζημίωση στους 
μετακινούμενους για την συμμετοχή τους σε ζωοτεχνικές 
εκθέσεις εσωτερικού και εξωτερικού. 

Στις επιλέξιμες δαπάνες συμμετοχής σε ζωοτεχνικές 
εκθέσεις περιλαμβάνονται επιπλέον των ανωτέρω η 
μεταφορά των ζώων, η διατροφή τους, η ενοικίαση, η 
διαμόρφωση του χώρου του περιπτέρου και το κόστος 
συμμετοχής σε αυτές. 

2. Η παράγραφος β του άρθρου 8, αντικαθίσταται ως 
εξής: 

Η αγορά και / ή το κόστος ετήσιας χρήσης λογισμι¬ 
κών προγραμμάτων, η αγορά εξοπλισμού, υλικών και 
οι δαπάνες εργαστηριακής ανάλυσης δειγμάτων γάλα¬ 
κτος ή και κρέατος θα διενεργούνται σύμφωνα με τα 
προβλεπόμενα από τη νομοθεσία προμηθειών του Δη¬ 
μοσίου. Οποιαδήποτε δαπάνη άνω των πεντακοσίων 
ευρώ (500€) θα διενεργείται βάσει της οικονομικότερης 
προσφοράς. 

ν.Το άρθρο 16 «Επιτροπή», αντικαθίσταται ως εξής: 

Η αρμόδια Επιτροπή είναι τριμελής, συγκροτείται με 
απόφαση του Γενικού Γραμματέα του Υπουργείου Αγρο¬ 
τικής Ανάπτυξης και Τροφίμων και αποτελείται από: 

Α.Τον προϊστάμενο της Δ/νσης Ζωικών Γενετικών Πό¬ 
ρων και Κτηνοτροφικών Εγκαταστάσεων ως πρόεδρο 
της, με τον αναπληρωτή του. 

Β. Τον προϊστάμενο του αρμόδιου τμήματος της 
Δ/νσης Ζωικών Γενετικών Πόρων και Κτηνοτροφικών 
Εγκαταστάσεων ως μέλος, με τον αναπληρωτή του ως 
ακολούθως: 

α) Όταν ο φάκελος υποψηφιότητας αφορά στον τομέα 
της βοοτροφίας, ιπποτροφίας, χοιροτροφίας, ως μέλοςτης 
Γνωμοδοτικής επιτροπής ορίζεται ο Προϊστάμενος του τμή¬ 
ματος Ζωικών Γενετικών Πόρων Βοοειδών, Χοίρων, Μονό- 
πλων και Λοιπών Ζωικών Οργανισμών της Δ/νσης Ζωικών 
Γενετικών Πόρων και Κτηνοτροφικών Εγκαταστάσεων 

β) Όταν ο φάκελος υποψηφιότητας αφορά στον τομέα 
της αιγοπροβατοτροφίας, ως μέλος της Γνωμοδοτικής 
επιτροπής ορίζεται ο Προϊστάμενος του τμήματος Ζωικών 
Γενετικών Πόρων Αιγών και Προβάτων της Δ/νσης Ζωικών 
Γενετικών Πόρων και Κτηνοτροφικών Εγκαταστάσεων. 

γ) Όταν ο φάκελος υποψηφιότητας αφορά συνδυασμό 
των παραπάνω αντικειμένων, και αναλόγως της βαρύτη¬ 
τας αυτών, ως μέλος της αρμόδιας Επιτροπής ορίζεται 
είτε ο Προϊστάμενος του τμήματος Ζωικών Γενετικών 
Πόρων Βοοειδών, Χοίρων, Μονόπλων και Λοιπών Ζω¬ 
ικών Οργανισμών είτε ο Προϊστάμενος του τμήματος 
Ζωικών Γενετικών Πόρων Αιγών και Προβάτων της Δ/ 
νσης Ζωικών Γενετικών Πόρων και Κτηνοτροφικών Εγκα¬ 
ταστάσεων. 

Γ. Τον προϊστάμενο του αρμόδιου Κέντρου Ζωικών Γενε¬ 
τικών Πόρων ως μέλος, με τον αναπληρωτή του. Ως αρμό¬ 
διο είναι το Κέντρο Ζωικών Γενετικών Πόρων στην περιοχή 
αρμοδιότητας του οποίου έχει την έδρα του ο δικαιούχος. 

Στη Επιτροπή δεν μπορεί να συμμετέχει υπάλληλος 
που έλαβε μέρος στην αξιολόγηση του φακέλου υπο¬ 
ψηφιότητας του άρθρου 15 της παρούσας. 

2. Χρέη γραμματέα της Επιτροπής ασκεί υπάλληλος 
της Διεύθυνσης Ζωικών Γενετικών Πόρων και Κτηνοτρο- 
φικών Εγκαταστάσεων. 

3. Η Επιτροπή συγκαλείται μετά από πρόσκληση του 
Προέδρου της σε τόπο και ημερομηνία που θα ορίζε¬ 
ται σε αυτήν. Κατά την κρίση του προέδρου δύναται να 
προσκληθεί και ο/οι αρμόδιος/οι αξιολογητής/ές προ- 
κειμένου να δώσει/ουν πληροφορίες και επεξηγήσεις 
επί της αξιολόγησής του. 

VI.Το άρθρο 18, αντικαθίσταται ως εξής: 

1. Η ένσταση υποβάλλεται στη Δ/νση Ζωικών Γενε¬ 
τικών Πόρων και Κτηνοτροφικών Εγκαταστάσεων του 
Υπουργείου Αγροτικής Ανάπτυξης και Τροφίμων. 

2. Η εξέταση των ενστάσεων γίνεται από τριμελή δευ¬ 
τεροβάθμια επιτροπή που συγκροτείται με απόφαση του 
Γενικού Γραμματέα του Υπουργείου Αγροτικής Ανάπτυ¬ 
ξης και Τροφίμων και αποτελείται από: 

α) Τον προϊστάμενο της Γενικής Δ/νσης Γεωργίας του 
ΥΠΑΑΤ ως πρόεδρο της, με τον αναπληρωτή του. 

β) Τον προϊστάμενο της Διεύθυνσης Συστημάτων 
Εκτροφής Ζώων του ΥΠΑΑΤ ως μέλος της επιτροπής, 
με τον αναπληρωτή του. 

γ) Τον προϊστάμενο της Δ/νσης Ζωοτροφών και Βο¬ 
σκήσιμων Γαιών του ΥΠΑΑΤ ως μέλος της επιτροπής, με 
τον αναπληρωτή του. 


Στην Δευτεροβάθμια Επιτροπή δεν συμμετέχει ως μέ¬ 
λος, υπάλληλος που συμμετείχε στην επιτροπή. 

3. Η Δευτεροβάθμια Επιτροπή συγκαλείται μετά από 
πρόσκληση του Προέδρου της και σε τόπο και ημερο¬ 
μηνία που θα ορίζεται σε αυτήν. Της συνεδρίασης της 
δευτεροβάθμιας Επιτροπής μπορεί να προηγηθεί τεχνι¬ 
κή σύσκεψη, ανάλογα με τον αριθμό και τη σοβαρότητα 
των θεμάτων, γεγονός που θα πρέπει να επιση μαίνεται 
στην πρόσκληση. 

4. Το πόρισμα της επιτροπής ενστάσεων είναι οριστικό 
και αποστέλλεται με συστημένη επιστολή ή αποδεικτικό 
επίδοσης στο δικαιούχο ενώ κοινοποιείται και στο αρ¬ 
μόδιο Κέντρο Ζωικών Γενετικών Πόρων. 

5. Σε περίπτωση που το πόρισμα της Δευτεροβάθμιας 
Επιτροπής δεν αφορά απόρριψη αλλά τροποποίηση της 
προτεινόμενης προς υλοποίηση Δράσης από το δικαι¬ 
ούχο, τότε ο εν λόγω δικαιούχος είναι υποχρεωμένος να 
απαντήσει για την αποδοχή εντός 7 εργάσιμων ημερών 
από την ημερομηνία παραλαβής του πορίσματος, αλλιώς 
απορρίπτεται οριστικά η αίτηση του. Η αποδοχή γίνεται 
με έγγραφη απαντητική επιστολή. 

Κατά τα λοιπά ισχύει η υπ'αριθμ. 481/66703/9.6.2016 
υπουργική απόφαση (ΦΕΚ Β' 1994/1.7.2016), ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ από την ημερομηνία δημο¬ 
σίευσής της. 

Αθήνα, 5 Απριλίου 2018 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν6ΐιπΐ35ΐ6Γ.6ΐ@θτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























